CELEX: 52014PC0691
Language: lt
Date: 2014-11-14
Title: Pasiūlymas TARYBOS SPRENDIMAS dėl Protokolo, kuriuo iš dalies keičiamas Europos bendrijos bei jos valstybių narių ir Kinijos Liaudies Respublikos Vyriausybės susitarimas dėl jūrų transporto, kad būtų atsižvelgta į Kroatijos Respublikos įstojimą į Europos Sąjungą, pasirašymo

|
			
		
		
		52014PC0691
		
			Pasiūlymas TARYBOS SPRENDIMAS dėl Protokolo, kuriuo iš dalies keičiamas Europos bendrijos bei jos valstybių narių ir Kinijos Liaudies Respublikos Vyriausybės susitarimas dėl jūrų transporto, kad būtų atsižvelgta į Kroatijos Respublikos įstojimą į Europos Sąjungą, pasirašymo /* COM/2014/0691 final - 2014/0326 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
Pagal Aktą dėl Kroatijos Respublikos
stojimo[1]
Kroatija prisijungia prie susitarimų, kuriuos prieš jos stojimą
į Europos Sąjungą ES valstybės narės ir Sąjunga
sudarė arba pasirašė su viena ar keliomis trečiosiomis šalimis,
sudarydama prie tų susitarimų pridedamus protokolus. 2012 m.
rugsėjo 14 d. Tarybos sprendimu[2]
Komisijai suteikti įgaliojimai pradėti derybas su susijusiomis
trečiosiomis šalimis, kad būtų sudaryti atitinkami protokolai.
2008 m. kovo 1 d. įsigaliojo
2002 m. gruodžio 6 d. Briuselyje pasirašytas ir 2008 m. sausio
28 d. Tarybos sprendimu sudarytas Europos bendrijos bei jos valstybių
narių ir Kinijos Liaudies Respublikos Vyriausybės susitarimas dėl
jūrų transporto. 
Todėl Komisija, vadovaudamasi
2012 m. rugsėjo 14 d. Tarybos priimtais derybiniais nurodymais ir
konsultuodamasi su Tarybos paskirtu specialiuoju komitetu, derėjosi
dėl protokolo. 2014 m. birželio 20 d. Briuselyje Komisija ir
Kinijos atstovai parafavo protokolo projektą. 
Po derybų su Kinijos Liaudies Respublika
pateikiami šie atskiri pasiūlymai:
i)          Tarybos sprendimo dėl susitarimo protokolo (toliau –
Protokolas) pasirašymo pasiūlymas; 
ii)         Tarybos sprendimo dėl Protokolo sudarymo
pasiūlymas, kurį Taryba tinkamu laiku – po Protokolo pasirašymo –
turi priimti.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
Derybos su Kinijos Liaudies Respublika
sėkmingai užbaigtos 2014 m. birželio 20 d. parafavus
Protokolą. 
3.           TEISINIAI PASIŪLYMO
ASPEKTAI
Protokole nustatyta, kad Kroatijos Respublika
tampa Susitarimo šalimi, ir numatomi būtini lingvistiniai Susitarimo
pakeitimai, padarytini dėl Kroatijos Respublikos įstojimo į ES.
Susitarimo turinys nekeičiamas.
Komisija prašo Tarybos suteikti
įgaliojimus Europos Sąjungos bei jos valstybių narių vardu
pasirašyti Europos bendrijos bei jos valstybių narių ir Kinijos
Liaudies Respublikos Vyriausybės susitarimo dėl jūrų
transporto protokolą, kad būtų atsižvelgta į Kroatijos
įstojimą į ES. Kai Protokolas bus pasirašytas, Taryba tinkamu
laiku apsvarstys antrąjį pasiūlymą dėl Protokolo
sudarymo. 
2014/0326 (NLE)
Pasiūlymas
TARYBOS SPRENDIMAS
dėl Protokolo, kuriuo iš dalies
keičiamas Europos bendrijos bei jos valstybių narių ir Kinijos
Liaudies Respublikos Vyriausybės susitarimas dėl jūrų
transporto, kad būtų atsižvelgta į Kroatijos Respublikos
įstojimą į Europos Sąjungą, pasirašymo
EUROPOS SAJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 100 straipsnio 2 dalį
kartu su 218 straipsnio 5 dalimi,
atsižvelgdama į Aktą dėl
Kroatijos Respublikos stojimo, ypač į jo 6 straipsnio 2 dalį,
atsižvelgdama į Europos Komisijos pasiūlymą,
kadangi:
(1)              
2008 m. kovo 1 d. įsigaliojo
2002 m. gruodžio 6 d. Briuselyje pasirašytas ir 2008 m. sausio
28 d.[3]
sudarytas Europos bendrijos bei jos valstybių narių ir Kinijos
Liaudies Respublikos Vyriausybės susitarimas dėl jūrų
transporto (toliau – Susitarimas);
(2)              
2012 m. rugsėjo 14 d. Taryba įgaliojo
Komisiją derėtis dėl Protokolo, kuriuo iš dalies keičiamas
Susitarimas su Kinija, kad būtų atsižvelgta į Kroatijos
Respublikos įstojimą;
(3)              
Protokolas parafuotas Briuselyje 2014 m.
birželio 20 d.;
(4)              
todėl Protokolas turėtų būti
pasirašytas laukiant, kol bus užbaigtos jo oficialaus sudarymo procedūros,
PRIĖMĖ ŠĮ
SPRENDIMĄ: 
1 straipsnis
1.         Protokolo, kuriuo iš dalies keičiamas Europos bendrijos
bei jos valstybių narių ir Kinijos Liaudies Respublikos
Vyriausybės susitarimas dėl jūrų transporto, kad
būtų atsižvelgta į Kroatijos Respublikos įstojimą
į Europos Sąjungą, pasirašymas Sąjungos bei jos
valstybių narių vardu patvirtinamas su sąlyga, kad Protokolas
bus sudarytas.
2.         Protokolo tekstas pridedamas prie
šio sprendimo. 
2 straipsnis
Tarybos pirmininkas skiria
asmenį (-is), įgaliotą (-us) Europos Sąjungos bei
jos valstybių narių vardu pasirašyti Protokolą.
3 straipsnis
Šis sprendimas
įsigalioja jo priėmimo dieną.
Priimta Briuselyje
                                                                       Tarybos
vardu
                                                                       Pirmininkas
[1]               OL L 112, 2012 4 24, p. 21.
[2]               13351/12.
[3]               OL L 46, 2008 2 21, p. 23.
PRIEDAS
PROTOKOLAS, KURIUO IŠ DALIES KEIČIAMAS
EUROPOS BENDRIJOS BEI JOS VALSTYBIŲ NARIŲ IR KINIJOS LIAUDIES
RESPUBLIKOS VYRIAUSYBĖS SUSITARIMAS DĖL JŪRŲ TRANSPORTO
prie
Pasiūlymo dėl Tarybos
sprendimo
dėl Protokolo, kuriuo iš dalies
keičiamas Europos bendrijos bei jos valstybių narių ir Kinijos
Liaudies Respublikos Vyriausybės susitarimas dėl jūrų
transporto, kad būtų atsižvelgta į Kroatijos Respublikos
įstojimą į Europos Sąjungą, pasirašymo
BELGIJOS KARALYSTĖ,
BULGARIJOS RESPUBLIKA,
ČEKIJOS RESPUBLIKA,
KROATIJOS RESPUBLIKA,
DANIJOS KARALYSTĖ,
VOKIETIJOS FEDERACINĖ RESPUBLIKA,
ESTIJOS RESPUBLIKA,
GRAIKIJOS RESPUBLIKA,
ISPANIJOS KARALYSTĖ,
PRANCŪZIJOS RESPUBLIKA,
AIRIJA,
ITALIJOS RESPUBLIKA,
KIPRO RESPUBLIKA,
LATVIJOS RESPUBLIKA,
LIETUVOS RESPUBLIKA,
LIUKSEMBURGO DIDŽIOJI HERCOGYSTĖ,
VENGRIJOS RESPUBLIKA,
MALTOS RESPUBLIKA,
NYDERLANDŲ KARALYSTĖ,
AUSTRIJOS RESPUBLIKA,
LENKIJOS RESPUBLIKA,
PORTUGALIJOS RESPUBLIKA,
RUMUNIJA,
SLOVĖNIJOS RESPUBLIKA,
SLOVAKIJOS RESPUBLIKA,
SUOMIJOS RESPUBLIKA,
ŠVEDIJOS KARALYSTĖ,
JUNGTINĖ DIDŽIOSIOS
BRITANIJOS IR ŠIAURĖS AIRIJOS KARALYSTĖ
(toliau – valstybės narės), atstovaujamos Europos
Sąjungos Tarybos, bei
EUROPOS SĄJUNGA (toliau – Sąjunga), atstovaujama Europos
Sąjungos Tarybos, ir
KINIJOS LIAUDIES RESPUBLIKOS VYRIAUSYBĖ,
ATSIŽVELGDAMOS į Kroatijos Respublikos įstojimą į
Europos Sąjungą 2013 m. liepos 1 d.,
SUSITARĖ:
1 STRAIPSNIS
Kroatijos Respublika yra 2002 m. gruodžio 6 d. Briuselyje
pasirašyto ir 2008 m. kovo 1 d. įsigaliojusio Europos bendrijos
bei jos valstybių narių ir Kinijos Liaudies Respublikos
Vyriausybės susitarimo dėl jūrų transporto (toliau –
Susitarimas) šalis.
2 STRAIPSNIS
Prie šio protokolo pridedami Susitarimo tekstai kroatų kalba yra
autentiški tomis pačiomis sąlygomis kaip ir tekstai kitomis kalbomis,
sudaryti pagal šio susitarimo 14 straipsnį.
3 STRAIPSNIS
Atlikusios vidaus teisines procedūras, reikalingas, kad įsigaliotų
šis protokolas, susitariančios šalys diplomatiniais kanalais praneša apie
tai viena kitai. Šis protokolas įsigalioja tą dieną, kurią
gaunamas paskutinis raštiškas pranešimas.
4 STRAIPSNIS
Šis protokolas sudarytas xxxx du tūkstančiai zz metų yy
mėn. xx dieną dviem egzemplioriais anglų, bulgarų,
čekų, danų, estų, graikų, kroatų, ispanų,
italų, latvių, lenkų, lietuvių, maltiečių,
olandų, prancūzų, portugalų, rumunų, slovakų,
slovėnų, suomių, švedų, vengrų, vokiečių ir
kinų kalbomis, ir visi šie tekstai yra autentiški.
 VALSTYBIŲ NARIŲ VARDU EUROPOS SĄJUNGOS VARDU || KINIJOS LIAUDIES RESPUBLIKOS VYRIAUSYBĖS VARDU